ร้านก๋วยเตี๋ยวน้ำตกริมน้ำ ตั้งอยู่ในตัววัดด่านให้เดินเข้ามาจนสุด ร้านจะอยู่ริมแม่น้ำเลย ทำให้มีลมพัดมาตลอด อากาศดีเย็นสบาย

ร้านนี้ขายก๋วยเตี๋ยวหลายแบบมีทั้งเย็นตาโฟ, ก๋วยเตี๋ยวต้มยำธรรมดา และหมูน้ำตก

แต่วันนี้จะมารีวิวก๋วยเตี๋ยวหมูน้ำตกแบบจัมโบ้ราคา 40 บาท ซึ่งเป็นเมนูที่ได้ลองทาน ร้านนี้จะมีขนาดอยู่ 2 แบบคือแบบพิเศษและจัมโบ้ ไม่มีแบบธรรมดา ครั้งแรกที่มากินเคยลองแบบพิเศษแล้ว คิดว่าปริมาณน้อยไปหน่อย เลยสั่งแบบจัมโบ้มา อิ่มพอดีๆ ปริมาณเท่ากับก๋วยเตี๋ยวชามปกตินั่นแหละ แต่ถ้าใครอยากกินชุดใหญ่หน่อย แบบหม้อไฟก็มีรองรับนะเออ

ก๋วยเตี๋ยวรสชาติน้ำซุปเข้มข้น ปรุงเพิ่มนิดหน่อยก็อร่อยแล้ว เส้นลวกมาได้เหนียวหนึบตามแบบที่ชอบเลย เครื่องให้มาในปริมาณที่เหมาะสม

ถ้าใครมีโอกาสเข้ามาทำบุญที่วัดด่านลองแวะเข้ามาชิมดู เสพรสชาติ เสพบรรยากาศริมแม่น้ำ ชิวๆไป